Cuneiform Tablet BIN 4 220 (NBC 4043)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-tur₄-DINGIR i-na-a ù a-šùr-ta-ak-lá-ku qí-bi₄-ma um-ma ḫu-ṣa-ru um-ma áš-pu-ra-ku-nu-tí um-ma a-na-ku-ma a-wa-tum ša um-mì-a-an kur-ub-IŠTAR ù a-ḫi-a šu-ma im-ta-ag-ru a-wa-tim ki-ma ta-le-a-ni gu₅-um-ra mì-ma a-wa-tim ša i-ma-qú-ta-ni lu ma-ma-an i-ša-pu-ru-nim té-er-ta-ak-nu li-li-kam-ma úz-ni pí-té-a a-lá-nu-ma a-wa-sú lá ta-ga-ma-ra um-ma a-tù-nu-ma té-er-tí-ni a-ṣé-ri-šu li-li-ik KÙ.BABBAR ša É a-lim{ki} ša kur-ub-IŠTAR lá ša ú-šé-bi₄-lá-ni a-tù-nu lá tí-de₈-a ki-ma KÙ.BABBAR-pu wa-aq-ru-ni iš-tù bu-ru-uš-ḫa-dum ú-šé-ba-lam